เป็ดย่างฮ่องกง รสชาติชวนน่าลิ้มลอง เนื้อๆเน้นๆ จัดเต็มกันเลยทีเดียว

ถ้ากล่าวถึงเป็ดย่างฮ่องกง ไม่ต้องไปถึงประเทศฮ่องกงก็รับประทานได้ที่เมืองไทยค่ะ และหลายคนต้องนึกถึงเป็ดย่าง ของร้านสุกี้ชื่อดังแห่งหนึ่ง ที่มีสาขาไปทั่วประเทศ  แต่ถ้ามาแปดริ้ว ห้ามพลาดร้านนี้นะคะ โกตง เป็ดย่างฮ่องกง

เป็ดย่างฮ่องกง ของร้านโกตง เน้นเป็ดที่ลักษณะดี ได้มาตรฐานของร้าน ตัวเป็ดขนาดไซส์จะใกล้เคียงกัน และด้วยสูตรพิเศษของทางร้านในการปรุง ทำให้เป็ดย่างของร้านโกตง ถูกปากถูกใจ จนมีการบอกกันปากต่อปากในวงกว้าง  และราคาก็มิตรภาพด้วยค่ะ

นอกจากเป็ดย่างฮ่องกง เป็นเมนูเรียกลูกค้าแล้ว  ทางร้านยังมีเมนูอื่นที่นำเป็ดย่างมาเป็นส่วนประกอบอีก เช่น ข้าวหน้าเป็ดย่าง  ก๋วยเตี๋ยวเป็ด บะหมี่หยกเป็ดย่าง  ซึ่งสามารถสั่งเป็นอาหารจานเดียวได้ค่ะ

และอีกหนึ่งเมนูที่ไม่อยากให้พลาดคือ ปีกเป็ดตุ๋นฟักมะนาวดอง  เป็นเมนูน้ำซุปที่เวลาซดร้อนๆ และกินพร้อมข้าวหน้าเป็ด อร่อยมากเลยค่ะ อาจจะต้องมีสั่งจานที่2 ตามมาติดๆกันเลยทีเดียว 

สำหรับเมนูแนะนำอื่นๆ ข้าวหมูแดง เป็ดพะโล้ รวมเครื่องในเป็ด ข้าวหมูแดงเป็ดย่าง  เกี๊ยวกุ้งเป็ดย่าง เป็นต้น

ร้านเปิด อังคาร- วันอาทิตย์ เวลา 07.00-15.00 โดยประมาณ 

ร้านหยุดทุกวันจันทร์ 

ที่ตั้ง : 24/2 ม.6 ถ.ฉช- บางปะกง ต.บางพระ อ.เมือง  ฉช  

การเดินทาง
ร้านอยู่ ริมถนน ทล.314 ฉช-บางปะกง

www.sawasdee-padriew.com/food-kotong.html
